pythainlp/thai-wiki-dataset-v4 huggingface dataset:
กริช กงเพชร

กริช กงเพชร (เกิด 30 กันยายน พ.ศ. 2486) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดมหาสารคาม 9 สมัย
ประวัติ.
กริช กงเพชร เกิดเมื่อวันที่ 30 กันยายน พ.ศ. 2486 เป็นบุตรของนายเคน และนางแต้ม กงเพชร สำเร็จการศึกษาปริญญาตรี การศึกษาบัณฑิต จากมหาวิทยาลัยศรีนครินทรวิโรฒ และ นิติศาสตรบัณฑิต มหาวิทยาลัยรามคำแหง ปริญญาโท จากสถาบันบัณฑิตพัฒนบริหารศาสตร์ 
งานการเมือง.
อดีตเคยเป็นทนายความ ก่อนที่จะมาลงรับสมัครเลือกตั้งสมาชิกสภาผู้แทนราษฎรจังหวัดมหาสารคาม และได้รับเลือกตั้งเป็นครั้งแรก ใน พ.ศ. 2519 แต่ในครั้งต่อมา (พ.ศ. 2522) ไม่ได้รับเลือกตั้ง และกลับมาได้รับเลือกตั้งอีกครั้งใน พ.ศ. 2526 และได้รับเลือกเรื่อยมา จนถึง พ.ศ. 2548 เป็นสมัยล่าสุด ต่อจากนั้นเขาได้ย้ายมาสังกัดพรรคเพื่อแผ่นดิน และมีตำแหน่งเป็นรองหัวหน้าพรรค รวมทั้งลงสมัครรับเลือกตั้งในนามพรรคเพื่อแผ่นดิน แต่ไม่ได้รับเลือกตั้ง 
กริช กงเพชร เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชวลิต ยงใจยุทธ ซึ่งขณะนั้นเขาสังกัดพรรคความหวังใหม่
กริช กงเพชร เคยเป็นรองเลขาธิการพรรคประชาชน ในปี พ.ศ. 2531
ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย เขาได้รับตำแหน่งรองหัวหน้าพรรค ต่อมาเปลี่ยนชื่อเป็นพรรคพลเมืองไทย
สมาชิกสภาผู้แทนราษฎร.
กริช กงเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
ก่อ สวัสดิ์พาณิชย์

ศาสตราจารย์ ก่อ สวัสดิ์พาณิชย์ (1 มกราคม พ.ศ. 2465 – 22 มกราคม พ.ศ. 2536) อดีตรัฐมนตรีว่าการกระทรวงศึกษาธิการ และอดีตอธิบดีกรมสามัญศึกษา สังกัดกระทรวงศึกษาธิการ
ประวัติ.
ศาสตราจารย์ก่อ สวัสดิ์พาณิชย์ เกิดเมื่อวันที่ 1 มกราคม พ.ศ. 2465 ที่ตำบลหน่อม อำเภออาจสามารถ จังหวัดร้อยเอ็ด จบการศึกษาระดับชั้นมัธยมศึกษาจากโรงเรียนเตรียมอุดมศึกษาแห่งจุฬาลงกรณ์มหาวิทยาลัย (รุ่นที่ 1) ระดับปริญญาตรีอักษรศาสตรบัณฑิต จากจุฬาลงกรณ์มหาวิทยาลัย ในปี พ.ศ. 2487 จบปริญญาโททางการศึกษา จากมหาวิทยาลัยโอคลาโฮมา และปริญญาเอกสาขาประถมศึกษา จากมหาวิทยาลัยแคลิฟอร์เนีย
ศาสตราจารย์ก่อ ได้รับปริญญากิตติมศักดิ์จากมหาวิทยาลัยต่าง ๆ ดังนี้
ศาสตราจารย์ก่อ ถึงแก่อสัญกรรม เมื่อวันที่ 22 มกราคม พ.ศ. 2536 สิริอายุ 71 ปี
การทำงาน.
ก่อ สวัสดิ์พาณิชย์ เริ่มรับราชการในปี พ.ศ. 2487 เป็นครูสังกัดกรมสามัญศึกษา กระทรวงศึกษาธิการ และได้เลื่อนตำแหน่งเรื่อยมาจนได้รับตำแหน่งอธิบดีกรมสามัญศึกษา ในปี พ.ศ. 2515
ก่อ สวัสดิ์พาณิชย์ เป็นสมาชิกสภานิติบัญญัติแห่งชาติ ในปี พ.ศ. 2516 และเป็นรัฐมนตรีช่วยว่าการกระทรวงศึกษาธิการ ในปี พ.ศ. 2517 ในรัฐบาลของศาสตราจารย์สัญญา ธรรมศักดิ์ และรัฐบาลพลเอกเกรียงศักดิ์ ชมะนันทน์ และได้รับความไว้วางใจให้ทำหน้าที่รัฐมนตรีว่าการกระทรวงศึกษาธิการอีก 4 คณะรัฐมนตรี คือ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย รัฐบาลพลเอกเกรียงศักดิ์ ชมะนันทน์ และรัฐบาลอานันท์ ปันยารชุน 2 สมัย ในปี พ.ศ. 2534 และ พ.ศ. 2535
นอกจากงานด้านการศึกษาของไทยแล้ว ศาสตราจารย์ก่อ เคยเป็นกรรมการบริหารยูเนสโก ในปี พ.ศ. 2525-2529
ศาสตราจารย์ก่อ เคยเป็นอาจารย์พิเศษให้กับบัณฑิตวิทยาลัย จุฬาลงกรณ์มหาวิทยาลัย และมหาวิทยาลัยศรีนครินทรวิโรฒ และมีผลงานแต่งตำราอีกมาก เช่น แบบเรียนชุดเสริมประสบการณ์ภาษาไทย ชั้น ป.1 เรื่อง "เราช่วยกัน" และ "เราขยันเรียน"
โยทะกา

ชงโคลาย หรือจงโค ชื่อวิทยาศาสตร์: "Bauhinia monandra" เป็นพืชในวงศ์ถั่ว กระจายพันธ์ตั้งแต่มาดากัสการ์ พม่า, ออสเตรเลีย, เกาะคริสต์มาส, ทะเลแคริบเบียน, ภาคใต้ของสหรัฐ และหมู่เกาะในมหาสมุทรแปซิฟิก.
ชงโคนา

ชงโคนา หรือชงโคขี้ไก่ หรือส้มเสี้ยว ชื่อวิทยาศาสตร์: "Bauhinia racemosa" ; ; ; ; ; และ) จัดเป็นพืชสมุนไพรและมีความสำคัญทางศาสนา เป็นพืชท้องถิ่นในเอเชียตะวันออกเฉียงใต้ ออกดอกช่วงกุมภาพันธ์ - พฤษภาคม 
ในรัฐมหาราษฏระ ใช้ใบของชงโคนามาแลกเปลี่ยนกันในเทศกาลทุศเสหระ ซึ่งมีความหมายถึงการมอบพระผู้เป็นเจ้าให้แก่กัน นอกจากนั้น ในอินเดียยังใช้ใบชงโคนาเป็นส่วนผสมในบุหรี่พื้นเมือง
ฮะเดรา

ฮะเดรา (ฮีบรู: חֲדֵרָה
‎ "Ḥadera "; "al-Ḫuḍayrah ") เป็นเมืองในเขตไฮฟา ประเทศอิสราเอล ตั้งอยู่ห่างจากเมืองใหญ่อย่าง เทลอาวีฟและไฮฟา ราว 45 กม. เมืองตั้งอยู่บนที่ราบชายฝั่งทะเลเมดิเตอร์เรเนียนของอิสราเอลยาว 7 กม. เมืองมีประชากรราว 80,200 คน ที่รวมถึงประชากรที่อพยพมาตั้งแต่ราวปี ค.ศ. 1990 โดยมากมาจากเอธิโอเปียและอดีตสหภาพโซเวียต
แกสโตเนีย (รัฐนอร์ทแคโรไลนา)

แกสโตเนีย  เป็นเมืองที่มีประชากรมากที่สุดและเป็นเคาน์ตีซีตของแกสตันเคาน์ตี รัฐนอร์ทแคโรไลนา สหรัฐอเมริกา เป็นเมืองบริวารที่ใหญ่เป็นอันดับสองของปริมณฑลชาร์ลอตต์ รองจากคอนคอร์ด มีประชากร 80,411 คนจากสำมะโนปี ค.ศ. 2020 เพิ่มขึ้นจาก 71,741 คนในปี 2010 เมืองแกสโตเนียเป็นเมืองที่มีประชากรมากเป็นอันดับ 13 ของนอร์ทแคโรไลนา เป็นส่วนหนึ่งของเขตสถิตินครชาร์ลอตต์-คอนคอร์ด-แกสโตเนีย นอร์ทแคโรไลนา-เซาท์แคโรไลนา ซึ่งเป็นส่วนหนึ่งของเขตสถิติรวมชาร์ลอตต์-คอนคอร์ด นอร์ทแคโรไลนา-เซาท์แคโรไลนา
เมืองนี้เป็นศูนย์กลางประวัติศาสตร์ของการผลิตสิ่งทอและเป็นสถานที่เกิดเหตุการณ์การหยุดงานประท้วงที่โรงงานลอเรย์ ในปี ค.ศ. 1929 ซึ่งกลายเป็นเหตุการณ์สำคัญในขบวนการแรงงาน แม้ว่าอุตสาหกรรมการผลิตยังคงมีความสำคัญต่อเศรษฐกิจในท้องถิ่น แต่เมืองนี้ยังมีภาคส่วนการดูแลสุขภาพ การศึกษา และภาครัฐที่พัฒนาแล้วอีกด้วย
เอ็สโป

เอ็สโป  เป็นเมืองใหญ่อันดับ 2 และเป็นเทศบาลในประเทศฟินแลนด์ มีประชากร 257,461 คน (28 กุมภาพันธ์ ค.ศ. 2013) เมืองตั้งอยู่ริมฝั่งของอ่าวฟินแลนด์ ในจังหวัดอูซีมา เมืองมีพื้นที่ 528 ตร.กม. โดยมีพื้นผิวบนดิน 312 ตร.กม.
เอ็สโปเป็นเมืองที่มีการใช้ภาษาอย่างเป็นทางการ 2 ภาษา โดยประชากรส่วนใหญ่ 83.6% พูดภาษาฟินแลนด์เป็นภาษาแม่ ส่วนประชากรส่วนน้อย 8.3% พูดภาษาสวีเดน
เจนนี่-คอรี่

เจนนี่ vs คอรี่ คือศิลปินดูโอสังกัดจีเอ็มเอ็ม แกรมมี่ สมาชิกประกอบด้วย เจนสุดา ปานโต และ คอรี่ ลีย์ รอบิ้นส์ (อพชินี อุตตมะโยธิน) มีผลงานอัลบั้ม 1 ชุด "Jenny VS Corey" ผลงานเพลงสร้างชื่อคือเพลง "ใครใครก็ไม่รัก" ซึ่งเพลงนี้ พลับ จุฑาภัทร เหล่าธรรมทัศน์ นำเพลงมาร้องแก้และเปลี่ยนเป็นชื่อเพลง "ใครใครก็ไม่รักผม" 
คอรี่เคยออกผลงานดูโอมาก่อนแล้วกับค่าย StarZone ชื่อวง คอรี่ แอนด์ แจน ร่วมกับ “แจน บุรกรรมโกวิท” ก่อนที่จะมาเป็นวง เจนนี่ VS คอรี่ ทางค่ายแกรมมี่ในภายหลัง และเคยถ่ายโฆษณามากมายในวัยเด็ก ส่วนเจนนี่-เจนสุดา ปานโต เคยแสดงมิวสิควีดีโอให้กับเบิร์ด ธงไชย เพลง "พรุ่งนี้" ตอนอายุ 12 ปีก่อนที่จะมาเป็นนักร้อง
เอนเซนาดา (รัฐบาฮากาลิฟอร์เนีย)

เอนเซนาดา  เป็นเมืองชายฝั่งของประเทศเม็กซิโก เป็นเมืองใหญ่อันดับ 3 ของรัฐบาฮากาลิฟอร์เนีย ตั้งอยู่ทางตอนใต้ของเมืองแซนดีเอโก สหรัฐอเมริการาว 125 กม. (78 ไมล์) บนคาบสมุทรบาฮากาลีฟอร์เนีย เมืองมีฉายาว่า "La Cenicienta del Pacífico" หรือ ซินเดเรลลาแห่งแปซิฟิก
เป็นหนึ่งในเมืองแรก ๆ ที่มีการตั้งถิ่นฐานขึ้นในเดอะแคลิฟอร์เนียส์ เมืองเป็นจุดหมายปลายทางของเรือสำราญ มีศูนย์อวกาศ มีการผลิตไวน์องุ่น เมืองมีประชากร 279,765 คน (พ.ศ. 2553) โดยคิดเป็น 59% ของประชากรในเทศบาล
เอนเซนาดา เป็นเมืองหนึ่งในโครงการ UNESCO´s Creative Cities Network ตั้งแต่ปี พ.ศ. 2558
กุมิลลา

กุมิลลา  หรือ คูมิลลา  เป็นเมืองทางตอนใต้-ตะวันออกของประเทศบังกลาเทศ ตั้งอยู่บนฝั่งลำน้ำสาขาของแม่น้ำเมฆนา บนเส้นทางหลวงสายธากา-จิตตะกอง เมืองมีพื้นที่ 11.47 ตร.กม.
สปาเกตตี

สปาเกตตี (Spaghetti) คือเส้นพาสตาที่ยาว บาง แข็ง และเป็นทรงกระบอก สปาเกตตีเป็นอาหารหลักในอาหารอิตาลีแบบดั้งเดิม สปาเกตตีเช่นเดียวกับพาสตาอื่น ๆ ผลิตจากข้าวสาลีโม่ กับน้ำ อาจมีบ้างที่ผสมแป้งวิตามินหรือแร่ธาตุ สปาเกตตีแบบอิตาลีนั้นนิยมผลิตมาจากแป้งดูรัม ที่เรียกว่า เซโมลินา "สปาเกตโตนี" (Spaghettoni) คือสปาเกตตีแบบที่หนากว่า ส่วน "กาเปลลินี" (capellini) คือสปาเกตตีที่บางมาก ๆ
ศัพทมูล.
"Spaghetti" (สปาเก็ตตี) นั้นคือรูปพหูพจน์ของคำภาษาอิตาลี "spaghetto" (สปาเก็ตโต) ซึ่งเป็นคำรูป diminutive ของคำว่า "spago" (สปาโก) อันแปลว่า "ด้ายบาง" (thin string) หรือ "ด้ายเกลียว" (twine)
ชาร์ล เจ้าชายนโปเลียน

นโปเลียนที่ 7 หรือ ชาร์ล นโปเลียน  เป็นนักการเมืองฝรั่งเศส และผู้อ้างสิทธิ์ในราชบัลลังก์สมเด็จพระจักรพรรดิฝรั่งเศสองค์ที่ 4 เป็นผู้อ้างสิทธิ์ในราชบัลลังก์สมเด็จพระจักรพรรดิฝรั่งเศสสืบต่อจาก นโปเลียนที่ 6 หลุยส์ ที่สิ้นพระชนม์ไปในปี ค.ศ. 1997 พระองค์เป็นพระประมุขราชวงศ์โบนาปาร์ตองค์ปัจจุบัน
เพชรสังฆาต

เพชรสังฆาต (อ่านว่า [เพ็ด-ชะ-สัง-คาด]; ชื่อวิทยาศาสตร์: "Cissus quadrangularis") เป็นไม้เลื้อยในวงศ์องุ่น ชื่ออื่น ๆ คือ สันชะฆาต ขันข้อ สามร้อยต่อ หรือสันชะควด เปลือกเถาเรียบ สีเขียว รูปสี่เหลี่ยมเป็นครีบ เห็นข้อปล้องชัดเจน ตรงข้อเล็กรัดตัวลง แต่ละข้อยาวประมาณ 6-10 เซนติเมตร บางข้ออาจมีรากออกมาด้วย มีมือเกาะออกตรงข้อต่อตรงข้ามกับใบ ตามข้อมียางขาวมีผลึกแคลเซียมออกซาเลตมาก
ในตำราสมุนไพร ใช้แก้ริดสีดวงทวารหนัก คั้นเอาน้ำดื่ม แก้โรคลักปิดลักเปิด แก้ประจำเดือนไม่ปกติ แก้กระดูกแตกหักซ้น ขับลมในลำไส้ ทางภาคเหนือ ใช้น้ำจากต้น หยอดหู แก้น้ำหนวกไหล หยอดจมูกแก้เลือดเสียในสตรี ประจำเดือนไม่ปกติ เป็นยาธาตุเจริญอาหาร ในประเทศอินเดีย ใช้ ลำต้น เป็นยาพอกเมื่อกระดูกหัก น้ำคั้นจากต้นกินแก้โรคลักปิดลักเปิด แก้อาการผิดปกติของประจำเดือน มีฤทธิ์ต้านแบคทีเรีย เชื้อรา และต้านอนุมูลอิสระมีแคโรทีนอยด์และวิตามินซีมาก
สมอดีงู

สมอดีงู ชื่อวิทยาศาสตร์: "Terminalia citrina" Roxb. ex Fleming เป็นพืชในวงศ์สมอ Combretaceae ชื่อท้องถิ่นอื่นๆ สมอหมึก (พัทลุง), สมอเหลี่ยม (ชุมพร) เป็นต้น
ลักษณะของพืช.
เป็นพรรณไม้ยืนต้น แตกกิ่งก้ายสาขาแผ่ออก เปลือกไม้เรียบสีน้ำตาลแกมเทา มีพูพอนขนาดเล็กที่โคนต้น ใช่เมล็ดในการขยาพันธ์ ขนาดประมาณ 150-200 เซนติเมตร และสูงประมาณ 20-30เมตร จัดเป็นพรรณไม้กลางแจ้ง เจริญเติบโตได้ดีในบริเวรที่มีดินชื่น พบได้ทั่วไปในประเทศส่วนใหญมักพบบริเวณชายฝั่งทะเลภาคใต้ของประเทศไทย ใบเดี่ยว ออกตรงข้างกันเป็นคู่ๆ รูปร่างมนรีปลายใบแหลม ใบเกลี้ยงสีเขียว มีต่อม1-2คู่ไกล้โคนใบ ดอกจะไม่มีก้าน ไม่มีกลีบดอก แต่มีเกสร ดอกออกเป็นตามง่ามใบ และเชื่อมติดกันเป็นหลอด ผลรูปกระสวยกลม หัวท้ายแหลม ผลสดสีแดงเข้ม ขนาดเล็กเรียว ผลแห้งสีดำเข้ม ผลมีรสขมฝาด ในผลมีแทนนินมาก
สรรพคุณทางยา.
ส่วนผลที่มีรสขมฝาดรักษาโรคเกี่ยวกับช่องท้อง แก้ลม แก้พิษ แก้โลหิตเป็นพิษ แก้เสมหะโลหิต และยังใช้เป็นยาแก้ไอ แก้เจ็บคอได้ ในทางสมุนไพร ใช้ผล แก้พิษดี พิษโลหิต แก้ไอ ขับโลหิตระดูสตรี ถ่ายพิษไข้ พิษเสมหะและโลหิต แก้เจ็บคอ ถ่ายอุจจาระธาตุ ระบายอุจจาระแรงกว่าสมอชนิดอื่นมาก ใช้รักษาโรคเกี่ยวกับช่องท้อง เป็นยาฝาดสมาน รักษาโรคท้องร่วงอย่างแรง ทางภาคเหนือใช้แก้ตะคริว นอกจากนั้น ยังเป็นส่วนประกอบในตำรับยาที่เรียก"ยาถ่ายดีเกลือฝรั่ง" ใช้แก้ท้องผูก
พงศกร มหาเปารยะ

พงศกร มหาเปารยะ (เกิด 6 มีนาคม พ.ศ. 2525) ชื่อเล่น แต๊ง เป็นนักแสดงชาวไทย มีชื่อเสียงผลงานละครเรื่อง "กลิ้งไว้ก่อนพ่อสอนไว้" และพิธีกรรายการ "5 อภินิหาร" และ"ไฮเฟรนด์"
ประวัติ.
พงศกรเกิดเมื่อวันที่ 6 มีนาคม พ.ศ. 2525 เป็นบุตรคนโตของวรกร จาติกวณิช (สกุลเดิม: สูตะบุตร) กับกฤษณะพงศ์ มหาเปารยะ มีน้องชายร่วมบิดามารดาคือ พันธิตร มหาเปารยะ (ติ๊งค์) พ่อแม่แยกทางกันเมื่อเขาอายุ 9 ขวบ ต่อมาเมื่อเขาอายุ 14 ปี วรกรได้สมรสใหม่กับกรณ์ จาติกวณิช อดีตรัฐมนตรีว่าการกระทรวงการคลัง มีน้องชายและน้องสาวต่างบิดาสองคนคือ กานต์ (แจม) และไกรสิริ จาติกวณิช (จอม)
พงศกรศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรจนถึงมัธยมศึกษาปีที่ 2 ก็ลาออกไปเรียนโรงเรียนมัธยมที่ประเทศนิวซีแลนด์ ก่อนสำเร็จการศึกษาปริญญาตรีด้านวิศวกรรมศาสตร์จากมหาวิทยาลัยเมลเบิร์น ประเทศออสเตรเลีย และคณะศิลปกรรมศาสตร์ สาขาออกแบบจิวเวลรี จากมหาวิทยาลัยศรีนครินทรวิโรฒ ประสานมิตร 
วงการบันเทิง.
พงศกรเริ่มต้นงานวงการบันเทิงด้วยผลงานละคร "กลิ้งไว้ก่อนพ่อสอนไว้" โดยรับบทเป็นปกป้อง ตามด้วยงานพิธีกรหลายรายการ เช่น 5 อภินิหาร, ไฮเฟรนด์ และอื่น ๆ ปัจจุบัน ออกจากวงการแล้ว
เขามีธุรกิจส่วนตัวด้านเครื่องเพชรพลอย เป็นเจ้าของแบรนด์ชื่อ "Thank God"
ชีวิตส่วนตัว.
พงศกรเคยมีข่าวกับเทย่า โรเจอร์ นักแสดงชาวไทย แต่ปฏิเสธ โดยว่าเขาคบแฟนนอกวงการอยู่ ต่อมาพงศกรคบหากับภัทรธิดา พัชรวีระพงษ์ แต่ต่อมาทั้งสองเลิกรากัน
พงศกรได้เข้าพิธีอุปสมบทที่วัดยานนาวา เมื่อวันที่ 15 มกราคม พ.ศ. 2554 มีฉายาว่า "พุทธิญาโณ" แปลว่า ญาณแห่งความรู้ และลาสิกขาเมื่อวันที่ 26 เมษายน พ.ศ. 2556 รวมสองพรรษา จากเดิมตั้งใจบวชสามอาทิตย์ และเขายังว่า อาจบวชอีกครั้ง ในปลายปี พ.ศ. 2557 พงศกรออกมาสัมภาษณ์ในรายการ "คนดังนั่งเคลียร์" ว่าเขาจะบวชอีกครั้งก่อนสมรสกับแฟนนอกวงการ แต่กลับต้องเลิกรากันไปก่อน
พงศกรคบหากับภีมวรา มหาเปารยะ (นามเดิม ไพรินทร์ ประเสริฐสังข์) และได้จดทะเบียนสมรสกันในปี 2564 ทั้งสองมีบุตรด้วยกันหนึ่งคน ชื่อ พชรัล มหาเปารยะ ชื่อเล่น ตินติน
กูเกิล เน็กซัส

กูเกิล เน็กซัส  เป็นตระกูลของอุปกรณ์ที่ใช้ระบบปฏิบัติการแอนดรอยด์ ที่ถูกพัฒนาและร่วมผลิตโดยกูเกิล กับผู้ผลิตที่ผลิตอุปกรณ์ที่ใช้ระบบปฏิบัติการแอนดรอยด์ อุปกรณ์ในตระกูลของเน็กซัสนั้น จะไม่ได้รับการปรับแต่งใด ๆ จากผู้ผลิต หรือการติดตั้งส่วนต่อประสานกราฟิกกับผู้ใช้ และจะปลดล็อกบูตโหลดเดอร์มาในตัว และจะเป็นอุปกรณ์ที่ใช้ระบบปฏิบัติการแอนดรอยด์เครื่องแรกที่จะได้รับการอัปเดตรุ่นของระบบปฏิบัติการ กาแลคซี เน็กซัส เป็นหนึ่งในสมาร์ตโฟน ที่ใช้ในการพัฒนาของโครงการแอนดรอยด์โอเพนซอร์ซ สำหรับการพัฒนาระบบปฏิบัติการและโปรแกรมประยุกต์ต่างๆ ล่าสุดเมื่อ 29 กันยายน พ.ศ. 2558 ได้มีการเปิดตัว 2 รุ่นล่าสุดของซีรีส์นี้คือ เน็กซัส 5เอ็กซ์ และ เน็กซัส 6พี (ผลิตโดยแอลจีและหัวเว่ย ตามลำดับ)
สปริง

สปริง คือ ขดสปริง หมายถึง "Coil Spring" เป็นขดลวดที่มีเส้นผ่าศูนย์กลางขนาดต่างๆ ขดเป็นวง รูปทรงกระบอก โดยทั่วไปหมายถึงการยืดหด ยุบ หรือขยายตัว ของอุปกรณ์ เรียกว่า "สปริง" เช่น การสปริงของยางยืด "(Rubber Spring)" เป็นต้น ในพจนานุกรมฉบับราชบัณฑิตยสถาน ว่า สปริงหมายถึง สิ่งที่ยืดหรือหดแล้วคืนตัวได้เอง (อ. spring) สปริงมีหลายประเภท หลายรูปแบบ ที่นิยมใช้อยู่ในปัจจุบัน ได้แก่ 
สปริงแบบแหนบจะรับน้ำหนักและแรงสั่นสะเทือนโดยการ "โค้งหรืองอตัว" ของแผ่นแหนบ สปริงขดรับน้ำหนักโดยการ "หด หรือยุบตัว" ของขดสปริง 
ส่วนเหล็กบิด หรือทอร์ชั่นบาร์ นั้น จะรับแรงสั่นสะเทือนโดยการ "บิดตัวของเพลา" 
สปริงลมลดแรงสั่นสะเทือนจากการ"อัดตัวของลม" ในถุงลม
ส่วนสปริงแบบไฮโดรนิวเมติก "ดูดซับแรงสั่นสะเทือน" โดยการอัดตัวของแก๊สไนโตรเจนและของเหลว (ที่ใช้อยู่เป็นน้ำมันไฮดรอลิก) ในระบบ
สปริงมีประโยชน์มากต่อกลไกประดิษฐ์ที่เป็นอุปกรณ์ในชีวิตประจำวัน สปริงเชื่อมโยงกับสิ่งประดิษฐ์ที่มนุษย์กระทำขึ้นในทุกหนทุกแห่ง แม้บนเตียงนอนและเฟอร์นิเจอร์ที่เราใช้งาน ใต้เบาะลึกลงไปก็ประกอบไปด้วยสปริงจำนวนมาก
ค่าการยุบของสปริง.
ค่า K ของสปริง คือ ค่าการยุบตัวของสปริงรถยนต์ เป็นค่าความแข็งของคอยล์สปริง ที่ใช้ในระบบรองรับน้ำหนักรถยนต์ สำหรับการผลิตรถยนต์ เมื่อทำการออกแบบระบบรองรับน้ำหนักรถยนต์ วิศวกรจะต้องกำหนดค่า "Spring Rate" ของคอยล์สปริงให้เหมาะสมกับการใช้งานและน้ำหนักของรถยนต์ เพื่อให้ได้สมรรถนะการขับขี่และยึดเกาะถนนที่ดี รวมถึงการทรงตัว และความนุ่มนวลในการขับขี่ โดยการออกแบบต้องให้สอดคล้องกับการใช้งานจริง
วันชัย สุวารี

พล.ต.ท. วันชัย สุวารี เป็นทั้งอดีตนักฟุตบอลและกรรมการตัดสินฟุตบอลชาวไทย และเป็นผู้เข้าแข่งกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของฟุตบอลทีมชาติไทย ที่เข้าร่วมแข่งฟุตบอลในโอลิมปิกเป็นครั้งแรก
ประวัติ.
เมื่อครั้งที่วันชัย สุวารี เป็นนักศึกษามหาวิทยาลัยธรรมศาสตร์ เขาได้เป็นหนึ่งในนักฟุตบอลผู้เข้าแข่งขันฟุตบอลประเพณีจุฬาฯ-ธรรมศาสตร์ ใน พ.ศ. 2499 วันชัยเข้าแข่งขันในกีฬาฟุตบอลในโอลิมปิกฤดูร้อน 1956 โดยได้พบกับทีมชาติบริเตนใหญ่ ที่ซึ่งทีมชาติไทยตกรอบ 16 ทีมสุดท้ายด้วยผลการแข่ง 9 ประตูต่อ 0 
ผู้ตัดสินอาชีพ.
วันชัยได้รับการเปิดตัวในฐานะผู้ตัดสินอาชีพในระดับนานาชาติเมื่อ พ.ศ. 2508 โดยทำหน้าที่ในการแข่งขันนัดสำคัญ รวมถึงในกีฬาฟุตบอลในโอลิมปิกฤดูร้อน 1968 เมื่อครั้งที่ทีมชาติเม็กซิโกพบกับทีมชาติกินี
เซลเฮิสต์พาร์ก

เซลเฮิร์ตพาร์ก  เป็นสนามฟุตบอล ตั้งอยู่ในเซาธ์นอร์วูด ซึ่งอยู่ในแถบชานเมืองลอนดอน ปัจจุบันเป็นสนามเหย้าของสโมสรฟุตบอลคริสตัลพาเลซ สามารถจุผู้ชมได้ 26,309 คน
ไพจิตร เอื้อทวีกุล

ศาสตราจารย์ ไพจิตร เอื้อทวีกุล (4 กันยายน พ.ศ. 2477 — 12 สิงหาคม พ.ศ. 2558) เป็นอดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม อดีตรัฐมนตรีประจำสำนักนายกรัฐมนตรี และเป็นหนึ่งในผู้ก่อตั้งกองทุนสนับสนุนการวิจัย
ประวัติ.
ศ.ไพจิตร เอื้อทวีกุล หรือ ศ.ดร.ไพจิตร เอื้อทวีกุล เป็นอาจารย์ประจำคณะพัฒนาเศรษฐกิจ สถาบันบัณฑิตพัฒนบริหารศาสตร์ ได้รับแต่งตั้งเป็นศาสตราจารย์ เมื่อปี พ.ศ. 2519 และเคยดำรงตำแหน่งอธิการบดีในระหว่างปี พ.ศ. 2521 ถึงปี พ.ศ. 2524
ศ.ไพจิตร เอื้อทวีกุล เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลพลเอกเปรม ติณสูลานนท์ ซึ่งเขาเคยเป็นโจทย์ฟ้องหมิ่นประมาทนายประสาน มีเฟื่องศาสตร์ อดีตผู้อำนวยการหนังสือดาวสยาม จากกรณีกล่าวหาเรื่องการลดค่าเงินบาท จนนายประสาน แพ้คดีและต้องชดใช้เงินจำนวนมากให้แก่นายไพจิตร
ศ.ไพจิตร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลนายอานันท์ ปันยารชุน (ครม.47) และรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม (ครม.49) ซึ่งเขาเป็นผู้รับผิดชอบโครงการสำคัญของรัฐบาลในสมัยนั้นคือ โครงการก่อสร้างเขื่อนปากมูล
ศ.ไพจิตร เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ด้านชีวิตส่วนตัว ศ.ไพจิตร เอื้อทวีกุล สมรสกับ คุณหญิงกิ่งแก้ว เอื้อทวีกุล มีบุตรและธิดา รวม 2 คน
บาตูตุต

บาตูตุต  หรือ คนป่า  เป็นชื่อเรียกสิ่งมีชีวิตลึกลับชนิดหนึ่ง ที่พบในประเทศเวียดนาม มีลักษณะคล้ายกับมนุษย์ แต่มีขนดกปกคลุมทั้งลำตัว ไม่มีหาง คล้ายกับเอปหรือลิงใหญ่ เหมือนกับกรณีบิ๊กฟุต หรือแซสแควตช์ ที่พบในอเมริกาเหนือ, โอรังเป็นเดะก์ ที่พบในอินโดนีเซีย หรือยาวี ที่ออสเตรเลีย
บาตูตุตเริ่มเป็นที่รู้จักของโลกตะวันตกจากทหารผ่านศึกชาวอเมริกัน ที่รบในสงครามเวียดนามที่กินระยะเวลายาวนานกว่า 21 ปี และยุติลงเมื่อกว่า 40 ปีที่แล้ว โดยบอกว่า เป็นสัตว์ที่คล้ายกับมนุษย์ อาศัยอยู่ตามภูเขาสูง และจะทำร้ายผู้ที่พบเห็นด้วยการทุ่มหินเข้าใส่ จึงเรียกชื่อมันว่า "วานรหิน" (Rock Ape)
เรื่องราวของบาตูตุตเป็นที่เล่าขานกันรุ่นต่อรุ่นของชาวพื้นเมืองเวียดนาม โดยเล่าว่า หากถูกมันจับไปแล้ว จะถูกกินเป็นอาหาร บาตูตุตมีความสูงราว 5–7 ฟุต ซึ่งนับว่าเตี้ยกว่าบิ๊กฟุตมาก แต่มีลักษณะที่เหมือนกัน คือ มีขนดกปกคลุมทั้งลำตัวสีน้ำตาลเข้มเหมือนสีดิน แขนยาวเกินหัวเข่า ลำตัวเต็มไปด้วยกล้ามเนื้อ แต่รูปร่างไม่อ้วน ไม่ลงพุง 
มีรายงานการพบเห็นบาตูตุตทั่วทั้งเวียดนาม ทั้งนี้มีการศึกษาในทางวิชาการอย่างจริงจัง โดยเจิ่น ห่ง เหวียต นักวิชาการชาวเวียดนาม ตั้งแต่ปี ค.ศ. 1977 โดยทางรัฐบาลเวียดนามออกทุนให้ เจิ่น ห่ง เหวียต เชื่อว่าพื้นที่ที่น่าจะพบบาตูตุตมากที่สุด คือ บริเวณป่าดิบทึบในตอนกลางของเวียดนามที่ติดกับชายแดนลาว แถบอุทยานแห่งชาติฟ็องญา-แก๋บ่าง โดยเฉพาะบนที่ราบสูง ซึ่งป่าบริเวณนี้ในรอบ 20 กว่าปีที่ผ่านมา ได้ค้นพบสัตว์เลี้ยงลูกด้วยนมขนาดใหญ่ที่ไม่เป็นที่รู้จักของโลกมาแล้วหลายชนิด เช่น ซาวลา จึงเชื่อว่าอาจเป็นไปได้ว่าเป็นที่ที่อยู่อาศัยของบาตูตุต อีกทั้งในปี ค.ศ. 1982 รัฐบาลเวียดนามยังได้กำหนดให้เขตป่าบริเวณตอนกลางของประเทศพื้นที่กว่า 100 ตารางไมล์ เป็นเขตสงวนบาตูตุตด้วย 
นอกจากนี้แล้ว เจิ่น ห่ง เหวียต ยังได้เก็บตัวอย่างรอยเท้าของบาตูตุตได้ด้วย เป็นรอยเท้าที่มีความสมบูรณ์มาก โดยรอยเท้านี้มีความยาวกว่า 1 ฟุต ซึ่งใหญ่กว่าเท้ามนุษย์ทั่วไป และจะขยายออกบริเวณตอนกลางของเท้า 
ผู้ที่เคยเห็นพบบาตูตุต รวมทั้งผู้ที่รู้เรื่องของมัน ต่างบอกกล่าวว่า มันส่งเสียงร้องว่า "วู้ ๆ ๆ ๆ ๆ" ด้วยเสียงสั้น ๆ เหมือนการสื่อสารกัน นอกจากนี้แล้วยังมีผู้อ้างว่าเคยพบเห็นบาตูตุต 2 ตัว ส่งเสียงเหมือนพูดคุยกันด้วย ซึ่งไม่ใช่ภาษามนุษย์ รวมถึงมีพยาน 3 คน พบเห็นบาตูตุตในระยะใกล้ที่วิ่งสวนผ่านพวกเขาไปด้วย โดยบอกว่า มันวิ่งด้วยความเร็วที่ไม่อาจตามทันได้ และบางคนก็พบเห็นรอยเท้าคล้ายมนุษย์ แต่มีขนาดใหญ่กว่าในถ้ำ สร้างความกลัวให้แก่เขามาก เชื่อว่าเป็นรอยเท้าของบาตูตุต
ไมโครซอฟท์ มันนี่

ไมโครซอฟท์ มันนี่  เป็นซอฟต์แวร์การบริหารการเงินส่วนบุคคลของไมโครซอฟท์ ช่วยให้ผู้ใช้ดูยอดคงเหลือในบัญชีเงินฝากธนาคาร ,การสร้างงบประมาณ และค่าใช้จ่ายในการติดตาม ,ในหมู่คุณสมบัติอื่น ๆ มันถูกออกแบบมาสำหรับคอมพิวเตอร์ที่ใช้ระบบปฏิบัติการ ไมโครซอฟท์ วินโดวส์
ไมโครซอฟท์ มันนี่ ไม่ได้รับการพัฒนาต่อ ตั้งแต่เริ่มเปิดตัวขึ้นในปี ค.ศ. 1991 จนยุติในปี ค.ศ. 2009 ,ไมโครซอฟท์ มันนี่ เป็นซอฟต์แวร์เชิงพาณิชย์ ต่อมาไมโครซอฟท์ได้ยุติการขายของซอฟต์แวร์ในวันที่ 30 มิถุนายน ค.ศ. 2009 และถอดออกจากการเข้าสู่บริการออนไลน์สำหรับการติดตั้งที่มีอยู่ในไมโครซอฟท์ มันนี่ ในเดือนมกราคม ค.ศ. 2011 ในปี ค.ศ. 2010 ไมโครซอฟท์ได้เปิดตัวรุ่นใหม่มาแทนที่เรียกว่า ไมโครซอฟท์ มันนี่ พลัส ซันเซ็ต ซึ่งจะช่วยให้ผู้ใช้สามารถเปิดและแก้ไขไฟล์ข้อมูลการเงินได้ แต่ไม่มีคุณสมบัติที่ออนไลน์ใด ๆ หรือซับพอร์ต สามารถใช้ได้ทั้งสองรุ่น ได้แก่ เดลลัก และ โฮม & บริสเนสส์
รายพระนามพระมหากษัตริย์โตโร

พระมหากษัตริย์หรือ โอมูกามาแห่งโตโร เป็นพระอิสสริยยศสำหรับผู้ปกครองอาณาจักรโตโรที่อยู่ทางทิศตะวันออกของแอฟริกา อาณาจักรเป็นอิสระระหว่างศตวรรษที่ 16 ถึง 19 แม้ว่าจะมิได้มีสถานะเป็นประมุขแห่งรัฐต่อไป, โอมูกามาแห่งโตโรยังคงมีบทบาทสำคัญในการเมืองยูกันดา , โดยเฉพาะในกลุ่มชาวโตโรในฐานะผู้นำ ราชวงศ์โตโรมีความสัมพันธ์พิเศษกับโอมูกามาแห่งบุนโยโร
คูมามง

คูมะมง (; โรมาจิ: "Kuma-mon") เป็นมาสคอตหมีเพศผู้ ซึ่งสร้างโดยรัฐบาลท้องถิ่นของจังหวัดคูมาโมโตะ บนเกาะคีวชูทางภาคใต้ของญี่ปุ่น ในปี พ.ศ. 2553 และเปิดตัวอย่างเป็นทางการพร้อมกับการเปิดเส้นทางการเดินรถไฟชิงกันเซ็งสายคีวชู ในเดือนมีนาคม พ.ศ. 2554 เพื่อส่งเสริมการท่องเที่ยวในภูมิภาค จากนั้นไม่นานคูมะมงก็ได้รับความนิยมไปทั่วประเทศญี่ปุ่นอย่างรวดเร็ว ในปลายปีเดียวกันคูมะมงได้รับการโหวตจากชาวญี่ปุ่นทั่วประเทศจนได้รับรางวัลชนะเลิศการประกวดตุ๊กตาสัญลักษณ์จากจำนวน 350 ตัวที่แต่ละท้องถิ่นส่งเข้าประกวด
หลังจากคูมะมงเปิดตัวออกมาแล้ว ได้รับความนิยมอย่างมาก โดยมีการสร้างเป็นผลิตภัณฑ์ต่าง ๆ มากถึง 23,000 ตัว และนอกจากจะเป็นมาสคอตเพื่อใช้ในการส่งเสริมทางท่องเที่ยวแล้ว ยังใช้เป็นสัญลักษณ์ในการปลอบประโลมและเยียวยาทั้งร่างกายและจิตใจผู้ได้รับผลกระทบจากแผ่นดินไหวเมื่อปี พ.ศ. 2559 และหาทุนเพื่อบูรณะซ่อมแซมปราสาทคูมาโมโตะ ที่ได้รับผลเสียหายด้วย
ไพโรจน์ นิงสานนท์

นายแพทย์ไพโรจน์ นิงสานนท์ เป็นอดีตรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน (2 สมัย) และเป็นอดีตสมาชิกวุฒิสภา
ประวัติ.
ไพโรจน์ นิงสานนท์ เกิดเมื่อวันที่ 2 เมษายน พ.ศ. 2471 เป็นบุตรคนที่ 2 จากจำนวน 6 คน ของหลวงเจริญรถสิน (เจริญ นิงสานนท์) อดีตหัวหน้ากองคลังเงิน กรมรถไฟ กับนางตาบทิพย์ เจริญรถสิน (สกุลเดิม:แพทยานนท์) สำเร็จการศึกษาระดับปริญญาตรีแพทยศาสตรบัณฑิต และสาธารณสุขศาสตรบัณฑิต จากมหาวิทยาลัยแพทยศาสตร์ ระดับปริญญาโทสาขาสาธารณสุขศาสตร์ จากประเทศสหรัฐอเมริกา และได้รับปริญญาดุษฎีบัณฑิตกิตติมศักดิ์ สาขาสาธารณสุข จากมหาวิทยาลัยมหิดล
วันที่ 18 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ พระราชทานน้ำหลวงอาบศพ และพระราชทานโกศแปดเหลี่ยม
วันที่ 20 มีนาคม พ.ศ. 2564 นางรสนา โตสิตระกูล เป็นประธานในการสวดพิธีอภิธรรมศพ
วันที่ 25 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ ให้พระราชทานเพลิงศพ ณ วัดมกุฏกษัตริยารามราชวรวิหาร
การทำงาน.
ไพโรจน์ นิงสานนท์ เคยรับราชการประจำกระทรวงสาธารณสุข เคยดำรงตำแหน่งปลัดกระทรวงสาธารณสุข ต่อมาเขาได้รับแต่งตั้งให้เป็นที่ปรึกษาคณะรักษาความสงบเรียบร้อยแห่งชาติ ซึ่งมีนายบุญชนะ อัตถากร เป็นประธาน ต่อจากนั้นเขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน เมื่อปี พ.ศ. 2534 และปี พ.ศ. 2535
ต่อมาในปี พ.ศ. 2549 นายไพโรจน์ ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ปิตุฆาต

ปิตุฆาต  หมายถึง การฆ่าบิดาของตัวเอง คำว่า "ปิตุฆาต" มาจากการรวมกันของ 2 คำคือ ปิตุ (พ่อ) และ ฆาต (ฆ่า) สำหรับคำในภาษาอังกฤษ patricide มาจากการรวมกันของคำในภาษาละติน pater (พ่อ) และคำปัจจัย -cida (ฆ่า)
ในทางกฎหมาย การทำปิตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา
มาตุฆาต

มาตุฆาต  หมายถึง การฆ่ามารดาของตัวเอง คำว่า "มาตุฆาต" มาจากการรวมกันของ 2 คำคือ มาตุ (แม่) และ ฆาต (ฆ่า) สำหรับคำในภาษาอังกฤษ matricide มาจากการรวมกันของคำในภาษาละติน mater (แม่) และคำปัจจัย -cida (ฆ่า)
ในทางกฎหมาย การทำมาตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา เป็นอย่างมาก
พศิน เรืองวุฒิ

พศิน เรืองวุฒิ (เกิด 31 กรกฎาคม พ.ศ. 2517) ชื่อเล่น เอ เป็นนักแสดงชาวไทย เข้าสู่วงการบันเทิงจากการแสดงภาพยนตร์เรื่อง "สองเรา" ขณะมีอายุ 5 ขวบ และมีผลงานภาพยนตร์เรื่อง "รักนอกตำรา"
ประวัติ.
พศิน เรืองวุฒิ สำเร็จการศึกษาระดับมัธยมศึกษาตอนต้นจากโรงเรียนโยธินบูรณะ มัธยมศึกษาตอนปลายจากโรงเรียนวัดน้อยนพคุณ และสำเร็จการศึกษาอุดมศึกษาปริญญาตรี คณะศิลปศาสตร์ สาขาออกแบบผลิตภัณฑ์อุตสาหกรรม มหาวิทยาลัยรังสิต 
พศิน เข้าสู่วงการบันเทิงจากการแสดงภาพยนตร์เรื่อง สองเรา ขณะมีอายุ 5 ขวบ และมีผลงานภาพยนตร์เรื่อง รักนอกตำรา จนอายุได้ 12 ปีจึงพักงานในวงการบันเทิงเพื่อไปร่ำเรียนต่อ ครั้นสำเร็จการศึกษาแล้วจึงมารับงานเป็นตัวประกอบละครและโฆษณามาแต่นั้น โดยในละครนั้นเขามักรับบทเป็นตัวร้ายบ่อย ๆ
ชีวิตส่วนตัวเขาสมรสกับจิราพร สายบัวคำ (ชื่อเล่น: แตงกวา) และมีบุตรชายหนึ่งคนชื่อ เจ้าพระยา เรืองวุฒิ (ชื่อเล่น: เลโก้) ปัจจุบันหย่ากับภรรยาแล้ว
เอกราชของบราซิล

เอกราชของบราซิล เป็นกลุ่มของเหตุการณ์ทางการเมืองที่เกิดขึ้นในช่วงปีพ.ศ. 2364 ถึง พ.ศ. 2367 ส่วนใหญ่เป็นข้อพิพาทที่เกี่ยวข้องกันระหว่างบราซิลและโปรตุเกสเกี่ยวกับการเรียกร้องอิสรภาพโดยจักรวรรดิบราซิล จะมีการเฉลิมฉลองถึงเหตุการณ์นี้ในวันที่ 7 กันยายน 
เชิงอรรถ.
<templatestyles src="Reflist/styles.css" />
น้อย โพธิ์งาม

ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เป็นนักแสดงและนักแสดงตลกหญิงชาวไทย
ประวัติ.
ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เกิดเมื่อวันที่ 10 ธันวาคม พ.ศ. 2498 ที่อำเภอรือเสาะ จังหวัดนราธิวาส มีเชื้อสายลาวพวน (ไทพวน) เป็นน้องสาวของ เทพ โพธิ์งาม และมีลูกสาว 1 คน ชื่อว่า รฐา โพธิ์งาม หรือ ญาญ่าญิ๋ง นักแสดงสาวชื่อดัง น้อยโด่งดังจากการเป็นนักแสดงตลก และเคยมีผลงานละครสร้างชื่อคือเรื่อง "หมอลำซัมเมอร์"
ผลงานเพลง เคยออกอัลบั้ม 2 ชุด ในปี 2531 - 2534 อัลบั้มชุดแรกชื่อว่า กระดังงาลนไฟ ต่อด้วยอัลบั้ม ซ่าส์...นิด ๆ
ผลงาน.
เพลงประกอบละคร.
ร้องเพลงประกอบละครเรื่อง "หมอลำซัมเมอร์" พ.ศ. 2546
วิวัฒน์ มิลินทจินดา

วิวัฒน์ มิลินทจินดา (5 กุมภาพันธ์ พ.ศ. 2466 – 27 เมษายน พ.ศ. 2545) เป็นนักกีฬาฟุตบอลทีมชาติไทยผู้เข้าแข่งขันกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของทีมชาติไทย ที่เข้าแข่งกีฬาฟุตบอลในโอลิมปิกได้เป็นครั้งแรก ที่ซึ่งเขารับตำแหน่งเป็นหัวหน้าทีม
ทั้งนี้ วิวัฒน์ ยังเคยเข้าแข่งฟุตบอลประเพณีจุฬาฯ-ธรรมศาสตร์ในฐานะตัวแทนจากมหาวิทยาลัยธรรมศาสตร์
ประวัติ.
วิวัฒน์ มิลินทจินดา เกิดเมื่อวันจันทร์ที่ 5 มกราคม พ.ศ. 2466 (นับแบบใหม่) เป็นบุตรของรองอํามาตตรี วุฒิ มิลินทจินดา กับลําใย มิลินทจินดา เป็นบุตรคนที่ 5 และเป็นบุตรชายคนเดียวในจํานวนพี่น้อง 8 คน หนึ่งในนั้นคือ ฉวีวรรณ มิลินทจินดา ภรรยาคนแรกของจอมพล สฤษดิ์ ธนะรัชต์
วิวัฒน์สมรสกับดารา มิลินทจินดา มีบุตรคือ วรายุฑ มิลินทจินดา
วิวัฒน์ มิลินทจินดา ได้เสียชีวิตเมื่อวันที่ 27 เมษายน พ.ศ. 2545
อนุสรณ์รำลึก.
เดือนธันวาคม พ.ศ. 2546 วรายุฑ มิลินทจินดา ผู้เป็นบุตรชายคนโตของวิวัฒน์ ได้มอบสิ่งของจากบิดาให้แก่สมาคมประวัติศาสตร์ฟุตบอลแห่งประเทศไทย อันประกอบด้วย บัตรประจำตัวนักฟุตบอลโอลิมปิก ค.ศ. 1956, ตราติดเสื้อเบลเซอร์นักฟุตบอลทีมชาติไทยชุดเมลเบิร์น พ.ศ. 2499 และบันทึกความทรงจำ "ครั้งหนึ่งข้าพเจ้าไปเตะลูกหนังที่โอลิมปิก" จำนวน 4 แผ่น สำหรับการจัดแสดง ณ พิพิธภัณฑ์คณะฟุตบอลแห่งสยาม พระตำหนักทับแก้ว พระราชวังสนามจันทร์ จังหวัดนครปฐม โดยได้รับการยกย่องเป็นสิ่งของที่ทรงคุณค่าต่อวงการฟุตบอลในประเทศไทย
โรงเรียนเทศบาล ๑ (เอ็งเสียงสามัคคี)

โรงเรียนเทศบาล ๑ (เอ็งเสียงสามัคคี) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนปลาย
ประวัติของโรงเรียน.
โรงเรียนเทศบาล ๑ เอ็งเสียงสามัคคี ถือกำเนิดจากท่านหลี เอ็งเสียง แซ่หลี ได้บริจาคที่ดินจำนวน 21 ไร่ 70 ตารางวา เพื่อจัดตั้งเป็นโรงเรียนฝึกหัดครูประกาศนียบัตรมณฑลนครศรีธรรมราช เมื่อ พุทธศักราช 2472 ซึ่งต่อมาได้ล้มเลิกไป 
ในปีพุทธศักราช 2483 อาจารย์ประเสริฐ กาญจนดุลย์ นายอำเภอหาดใหญ่ และนายนวล บุญสนอง ศึกษาธิการ อำเภอหาดใหญ่ ได้จัดตั้งโรงเรียนนี้เป็นโรงเรียนประชาบาลตำบลคอหงส์ 3 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 4
ต่อมาเมื่อวันที่ 24 ตุลาคม พ.ศ. 2483 ได้เปลี่ยนชื่อเป็นโรงเรียนโคกเสม็ดชุน และโรงเรียนนิพัทธิ์สงเคราะห์ ตามลำดับ ทุกครั้งที่เปลี่ยนชื่อจะต้องมีคำว่า "เอ็งเสียงสามัคคี" ต่อท้ายเสมอ เนื่องจากท่านหลี เอ็งเสียง แซ่หลี ไม่มีบุตรชายสืบสกุล ท่านได้กล่าวกับคณะครูว่า “โรงเรียนเปรียบเสมือนบุตรชายที่สืบสกุล” ดังนั้นในวันที่ 19 กันยายนของทุกปี โรงเรียนได้กำหนดให้เป็นวันกตัญญู เพื่อทำบุญอุทิศส่วนกุศลให้ท่านเจ้าของที่ดินถึงแก่อนิจกรรมในวันที่ 19 กันยายน พ.ศ. 2541
เมื่อวันที่ 1 เมษายน พ.ศ 2506 โรงเรียนได้โอนการดำเนินการตามมติคณะรัฐมนตรีที่ให้โอนโรงเรียนประชาบาลในเขตเทศบาลทั่วประเทศ ไปสังกัดสังกัดสำนักการศึกษา เทศบาลนครหาดใหญ่ ดังนั้นจึงได้เปลี่ยนชื่อเป็น "โรงเรียนเทศบาล 1 (เอ็งเสียงสามัคคี)" สังกัดสำนักการศึกษาเทศบาลนครหาดใหญ่ จังหวัดสงขลา 
ต่อมาปีการศึกษา 2547 โรงเรียนได้ขยายโอกาสทางการศึกษา ในช่วงชั้นที่ 3 คือ มัธยมศึกษาปีที่ 1- 3 ในสมัยนายไพร พัฒโน เป็นนายกเทศมนตรีนครหาดใหญ่
ปีการศึกษา 2550 โรงเรียนได้ขยายโอกาสทางการศึกษา ในระดับช่วงชั้นที่ 4 คือ มัธยมศึกษาปีที่ 4-6 และ ปวช. สาขาคอมพิวเตอร์
วงศ์บานเย็น

วงศ์บานเย็น (ชื่อวิทยาศาสตร์: "Nyctaginaceae") เป็นวงศ์ของพืชมีดอกที่มีสมาชิก 33 สกุลและ 290 สปีชีส์ กระจายพันธุ์ในเขตร้อนและกึ่งเขตร้อน ผลมีลักษณะพิเศษเรียก "anthocarp" หลายสกุลมีละอองเรณูขนาดใหญ่มาก (>100 µm) อยู่ในอันดับ Caryophyllales
สกุล.
"Mennegoxylon" สกุลที่สูญพันธุ์ จัดเข้าในสกุลนี้เป็นการชั่วคราว
หมายเหตุ; ณ เดือนกุมภาพันธ์ ค.ศ. 2022 Plants of the World Online จัดให้ "Boldoa" เป็นชื่อพ้องของ "Salpianthus" และ "Grajalesia" เป็นชื่อพ้องของ "Pisonia"
สามเกลอข้อโปน

สามเกลอข้อโปน ชื่อวิทยาศาสตร์: "Tetrastigma simensis" เป็นไม้เถาขนาดใหญ่ในวงศ์องุ่น เลื้อยได้ไกล เถากลมหรือแบน แตกกิ่งน้อย มีตุ่มนูนตามเถา ใช้เป็นช่องหายใจ ใบหนา ผิวใบเรียบเป็นมันทั้งสองด้าน ขอบใบจักเว้าตื้น ออกดอกช่วงตุลาคม - พฤศจิกายน กระจายพันธุ์ตามป่าดิบเขาในภาคเหนือตอนบนของไทย พบครั้งแรกที่ดอยดินแดง จังหวัดลำพูน โดยหมอคาร์
โรงเรียนเทศบาล ๔ (วัดคลองเรียน)

โรงเรียนเทศบาล ๔ (วัดคลองเรียน) เป็นโรงเรียนในสังกัดเทศบาลนครหาดใหญ่ เปิดสอนจนถึงระดับชั้นมัธยมศึกษาตอนต้น
ประวัติของโรงเรียน.
โรงเรียนเทศบาล ๔ (วัดคลองเรียน) ตั้งอยู่บริเวณวัดคลองเรียน เลขที่ 293/1 ถนนศรีภูวนารถ ตำบลหาดใหญ่ อำเภอหาดใหญ่ จังหวัดสงขลา มีพื้นที่ประมาณ 5 ไร่ 2 งาน
1 มีนาคม พ.ศ. 2450 หลวงพ่อปาน เจ้าอาวาสวัดคลองเรียน ได้เปิดรับนักเรียนเข้ามาเรียน โดยมีพระภิกษุเป็นผู้สอน
31 กรกฎาคม พ.ศ. 2468 เปิดทำการสอนเป็นทางการชื่อว่า "โรงเรียนประจำตำบลหาดใหญ่ 2" โดยโอนนักเรียนจากโรงเรียนประจำตำบลที่ 1 มาเรียน มีนายชื่น พูลสุวรรณ์ เป็นครูใหญ่คนแรก
พ.ศ. 2482 เปลี่ยนชื่อเป็น "โรงเรียนประชาบาลตำบลคอหงส์ (วัดคลองเรียน)
พ.ศ. เปลี่ยนชื่อเป็น "โรงเรียนวัดคลองเรียน
1 พฤษภาคม พ.ศ. ได้โอนสังกัดจากองค์การบริหารส่วนจังหวัดมาสังกัดเทศบาลเมืองหาดใหญ่ เปลี่ยนชื่อเป็น "โรงเรียนเทศบาล ๔ (วัดคลองเรียน)"
วงศ์ผกากรอง

วงศ์ผกากรอง หรือ Verbenaceae ("VUR-'-AY-'-e(y)e" ) เป็นวงศ์ของพืชมีดอก มีทั้งไม้ยืนต้น ไม้พุ่มและไม้ล้มลุก มีดอกช่อ ดอกย่อยขนาดเล็ก มีกลิ่น
การศึกษาไฟโลจีนีติกในปัจจุบัน ได้ย้ายสกุลจำนวนมากที่เคยจัดให้อยู่ในวงศ์ผกากรอง ไปอยู่ในวงศ์ Lamiaceae ทำให้ในระบบใหม่ วงศ์นี้มี 35 สกุลและ 1,200 สปีชีส์ สกุลของไม้ป่าชายเลน "Avicennia" บางครั้งรวมอยู่ในวงศ์นี้ หรือแยกเป็นวงศ์ใหม่ Avicenniaceae มากกว่าที่จะจัดให้อยู่ในวงศ์ Acanthaceae
สกุล.
สกุลในระบบใหม่ได้แก่:
<templatestyles src="Div col/styles.css"/>
สกุลที่ถูกย้าย.
<templatestyles src="Div col/styles.css"/>
อำนวย ปะติเส

อำนวย ปะติเส (เกิด 7 พฤษภาคม พ.ศ. 2490) เป็นนักวิชาการและนักการเมืองชาวไทย อดีตรัฐมนตรีช่วยว่าการกระทรวงเกษตรและสหกรณ์ รัฐบาลพลเอกประยุทธ์ จันทร์โอชา อดีตที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) อดีตรัฐมนตรีช่วยว่าการกระทรวงการคลัง รัฐบาลชวน หลีกภัย และอดีตที่ปรึกษารัฐมนตรีว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดมหาสารคาม 2 สมัย
ประวัติ.
อำนวย เกิดเมื่อวันที่ 7 พฤษภาคม พ.ศ. 2490 ที่อำเภอวาปีปทุม จังหวัดมหาสารคาม เป็นบุตรนายทองแดง นางห้วย ปะติเส ด้านครอบครัวสมรสกับนางสมใจ ปะติเส มีบุตร 3 คน คือ นายอดิษฐ์ ปะติเส ,นางสาวอทิชา ปะติเส และนางสาวอนุชนา ปะติเส
สำเร็จการศึกษาระดับปริญญาตรี เศรษฐศาสตร์บัณฑิต (เกียรตินิยมดี) จากมหาวิทยาลัยธรรมศาสตร์ และระดับปริญญาโท เศรษฐศาสตร์มหาบัณฑิต จากมหาวิทยาลัยธรรมศาสตร์
การทำงาน.
งานการเมือง.
อำนวย ได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคประชาธิปัตย์ เขาได้รับแต่งตั้งเป็นเลขานุการรัฐมนตรีว่าการกระทรวงการคลัง เมื่อวันที่ 7 ตุลาคม 2535 และเป็นรัฐมนตรีช่วยว่าการกระทรวงการคลัง ในรัฐบาลชวน หลีกภัย ในวันที่ 17 ธันวาคม พ.ศ. 2537 แทนไตรรงค์ สุวรรณคีรี ที่ลาออกจากตำแหน่งดังกล่าว
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคประชาธิปัตย์ ลำดับที่ 44 แต่ไม่ได้รับเลือกตั้ง
อำนวย มีความเชี่ยวชาญด้านอ้อยและน้ำตาลทราย นอกจากนั้นเขาเคยได้รับแต่งตั้งเป็นกรรมการบริหารองค์การสวนยาง กรรมการ ธ.ก.ส. และองค์กรอื่นอีกหลายองค์กร รวมถึงได้รับแต่งตั้งเป็นผู้อำนวยการศูนย์บริหารโครงการรักษาเสถียรภาพราคายาง และกรรมการในคณะกรรมการวิสามัญพิจารณาร่างพระราชบัญญัติการยางแห่งประเทศไทย
อำนวย เคยได้รับแต่งตั้งเป็นประธานที่ปรึกษาของธีระชัย แสนแก้ว รัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (ยุทธพงศ์ จรัสเสถียร) ในรัฐบาลยิ่งลักษณ์ ชินวัตร
ในปี พ.ศ. 2557 ได้รับแต่งตั้งเป็นที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) ในรัฐบาลพลเอกประยุทธ์ จันทร์โอชา แต่งตั้งเมื่อ 16 กันยายน พ.ศ. 2557 ต่อมาได้ลาออกจากตำแหน่ง เมื่อวันที่ 2 ตุลาคม ของปีเดียวกัน ต่อมาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลดังกล่าว กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558
งานวิชาการ.
อำนวย เคยเป็นอาจารย์ประจำภาคเศรษฐศาสตร์วิทยาลัยการค้า หอการค้าไทย และเป็นอาจารย์พิเศษสาขาเศรษฐศาสตร์ระหว่างประเทศ มหาวิทยาลัยหอการค้าไทย และในปี พ.ศ. 2552 ได้รับแต่งตั้งให้เป็นนายกสภามหาวิทยาลัยมหาสารคาม ตั้งแต่วันที่ 7 กันยายน 2552
คริสติน มารี นีเวล

คริสติน มารี นีเวล หรือ คริสติน โนเวลล์ ชื่อเล่น คริสติน เป็นศิลปินชาวไทยเชื้อสายอเมริกัน มีผลงานในประเทศไทย ภายใต้สังกัดเบเกอรี่มิวสิค และ โดโจ ซิตี้ เป็นที่รู้จักอย่างมากกับการร่วมร้องแร็พกับโจอี้ บอย และในปี 2540 ก็ได้เป็นศิลปินค่ายเบเกอรี่มิวสิค ออกอัลบั้มหนึ่งชุดคือ Again เป็นที่รู้จักกับเพลง "ดาว" ก่อนที่จะเข้ามาอยู่ในค่ายโดโจ ซิตี้ สังกัดย่อยของเบเกอรี่ฯ
ประวัติ.
คริสติน มารี นีเวล  ชื่อเล่น "คริสติน" เกิดที่ กรุงวอชิงตันดีซี ประเทศสหรัฐอเมริกา เมื่อวันที่ 22 พฤษภาคม พ.ศ. 2521 เข้าสู่วงการจากการถ่ายแบบนิตยสารวัยรุ่นในขณะนั้น ก่อนจะได้เข้ามาเป็นศิลปินฝึกหัดภายใต้สังกัด เบเกอรี่ มิวสิค ผลงานแรกคือการร่วมร้องแร๊ฟและเป็นแดนซ์เซอร์ให้กับ โจอี้ บอย ในอัลบั้ม Joey Man (พ.ศ. 2539), อัลบั้ม Fun Fun Fun (พ.ศ. 2540) เป็นต้น 
คริสตินมีผลงานเพลงอัลบั้มชุดแรกที่ชื่อว่า "Again Kristin" เมื่อปี พ.ศ. 2540 โดยเปิดตัวด้วยเพลงที่บ่งบอกถึงตัวตนของเธอ "Help! ค-ร-อิ-ส-ต-อิ-น" เพลงจังหวะเต้นรำ เนื้อหาสนุกสนาน บ่งบอกถึงลักษณ์อุปนิสัยของเธอเป็นอย่างดี ต่อด้วยเพลง "ดาว (Dao)" ซึ่งเป็นเพลงที่สร้างชื่อเสียงให้กับเธอในเวลานั้นเป็นอย่างมาก
อัลบั้มชุดที่ 2 "Kristin Kinetic" ปี 2542 อัลบั้มที่เกิดจากความรักและความชื่นชอบการเต้นรำ ผสมผสานกันออกมาอย่างลงตัว โดยคริสตินได้นำประสบการณ์จากการออกอัลบั้มแรก และการเป็นแดนซ์เซอร์-คอรัสให้กับเพื่อนสนิท ในอัลบั้มชุดนี้ คริสตินยังรับหน้าที่เป็น Co-Producer เองด้วย ตั้งแต่วางคอนเซ็ปอัลบั้ม รวมไปถึงการเลือกแนวเพลง รวมทั้งดีไซน์เสื้อผ้า ออกแบบท่าเต้นอีกด้วย นอกจากนี้ อัลบั้มชุด Kristin Kinetic ยังเป็นส่วนหนึ่งให้กับค่าย โดโจ ซิตี้ ถือว่าเป็นศิลปินลำดับที่ 3 ของค่ายเพลงไปโดยปริยาย ชุดนี้โปรโมทเพลง รักเถอะ , คำอธิบาย และเพลง เศษส่วน ในแนวเพลง Pop Dance, Techno Dance 
ปัจจุบัน ลาวงการถาวรโดยใช้ชีวิตอยู่ที่เมืองซานฟรานซิสโก รัฐแคลิฟอร์เนีย ประเทศสหรัฐอเมริกา และได้แต่งงานแล้ว มีบุตรชาย 2 คน
ผลงาน.
อัลบั้ม Again สังกัด เบเกอรี่ มิวสิค ปี 2540.
รายชื่อเพลงในอัลบั้ม
อัลบั้ม Kinetic Kristin สังกัด โดโจ ซิตี้ ปี 2542.
รายชื่อเพลงในอัลบั้ม
อัลบั้มที่มีส่วนร่วม.
อัลบั้ม Joey Man (พ.ศ. 2539).
ศิลปิน โจอี้ บอย (คริสตินมีส่วนร่วมร้องแร็พ)
Fun Fun Fun (พ.ศ. 2540).
ศิลปิน โจอี้ บอย (คริสตินมีส่วนร่วมร้องแร็พ)
อั่งเปา Remix Single (พ.ศ. 2540).
ศิลปิน โจอี้ บอย (คริสตินมีส่วนร่วมร้องแร็พ)
อัลบั้มพิเศษ.
อัลบั้ม BACk 2 THE DOJO CITY พ.ศ. 2546.
<templatestyles src="Col-begin/styles.css"/>
อัลบั้มอื่น ๆ.
อัลบั้ม Made In Dojo City 1.
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้
อัลบั้ม Made in Dojo City 2 (Acoustic).
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย
ทีมวีเวอร์

ทีมวิวเวอร์  เป็นชุดซอฟต์แวร์คอมพิวเตอร์กรรมสิทธิ์สำหรับรีโมตคอนโทรล, ใช้เดสก์ทอปร่วม, ประชุมออนไลน์, ประชุมผ่านเว็บ และถ่ายโอนไฟล์ระหว่างคอมพิวเตอร์ ซอฟแวร์ทำงานร่วมกับระบบปฏิบัติการ ไมโครซอฟท์ วินโดวส์, แมคโอเอสเท็น ,ลินุกซ์ ,ไอโอเอส ,แอนดรอยด์ และวินโดวส์ อาร์ที มันเป็นไปได้ในการเข้าถึงเครื่องใช้ทีมวิวเวอร์ด้วยเว็บเบราว์เซอร์ ในขณะที่จุดสนใจหลักของโปรแกรมประยุกต์คือการควบคุมระยะไกลของเครื่องคอมพิวเตอร์ ซึ่งลักษณะการทำงานร่วมและการนำเสนอที่ถูกรวมไว้
ดาวโหลด.
Quick Support-รหัสเริ่มต้น 
Quick Support-Random Password 
Quick Join-เข้าควบคุมระยะไกล-Meeting 
Host-24ชั่วโมง
ชเต็ฟฟัน ฮูเบอร์

ชเต็ฟฟัน ฮูเบอร์ (14 มิถุนายน ค.ศ. 1966 —) เป็นอดีตนักฟุตบอลชาวสวิสซึ่งเล่นในตำแหน่งผู้รักษาประตูในคริสต์ทศวรรษ 1980, คริสต์ทศวรรษ 1990 และต้นคริสต์ทศวรรษ 2000
การเล่นในระดับอาชีพของฮูเบอร์เริ่มขึ้นที่สโมสรกราสฮอปเปอร์คลับซูริกใน ค.ศ. 1984 หลังจากนั้นเขาได้ย้ายไปอยู่สโมสรโลซาน–สปอร์ใน ค.ศ. 1988 เขาเล่นให้แก่สโมสรดังกล่าวเป็นระยะเวลาห้าปีก่อนที่จะเซ็นสัญญากับเอฟซี บาเซิลใน ค.ศ. 1993 
รวมถึงลงเล่นเป็นจำนวนสิบหกครั้งให้แก่ทีมชาติสวิตเซอร์แลนด์
ฮูเบอร์หวนกลับไปอยู่สโมสรกราสฮอปเปอร์ใน ค.ศ. 1999 แทนที่ผู้รักษาประตูคนเดิมที่มีชื่อว่าปาสคาล ซูเบอร์บือห์เลอร์ และฮูเบอร์ได้อำลาวงการใน ค.ศ. 2002 ภายหลังจากอำลาการลงแข่งแล้ว เขาก็ได้มาเป็นผู้ฝึกสอนผู้รักษาประตูของสโมสรกราสฮอปเปอร์ตั้งแต่ ค.ศ. 2005 จนถึง ค.ศ. 2007
ยุทธ อังกินันทน์

ยุทธ อังกินันทน์ (6 เมษายน พ.ศ. 2479 - 17 กุมภาพันธ์ พ.ศ. 2566) อดีตรัฐมนตรีช่วยว่าการกระทรวงเกษตรและสหกรณ์ อดีตรัฐมนตรีว่าการกระทรวงแรงงานและสวัสดิการสังคม อดีตสมาชิกสภาผู้แทนราษฎรจังหวัดเพชรบุรี 7 สมัย และอดีตนายกเทศมนตรีเมืองเพชรบุรีหลายสมัย
ประวัติ.
ยุทธ อังกินันทน์ เกิดเมื่อวันที่ 6 เมษายน พ.ศ. 2479 เป็นบุตรของนายผาด อังกินันทน์ กับนางบุญยวด อังกินันทน์ และเป็นน้องชายของนายปิยะ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง ปริญญาโท สาขา รัฐศาสตร์ จาก มหาวิทยาลัยรามคำแหง ปริญญาเอก การปกครอง สาขา รัฐศาสตร์ สมรสกับนางบุปผา รอบรู้ (อังกินันทน์) มีบุตร-ธิดา รวม 6 คน หนึ่งในนั้น คือ นายยุทธพล อังกินันทน์ อดีตสมาชิกสภาผู้แทนราษฎรแบบบัญชีรายชื่อ พรรคชาติไทยพัฒนา และ นาย พลยุทธ อังกินันทน์ อดีตรองนายกเทศมนตรี เมืองเพชรบุรี และ หัวหน้ากลุ่ม ผาด อังกินันทน์
สุขภาพและการเสียชีวิต.
ยุทธได้ถึงแก่อนิจกรรมอย่างสงบด้วยโรคชราที่บ้าน “อังกินันทน์” สิริอายุ 86 ปี เสียชีวิตเมื่อวันที่ 17 กุมภาพันธ์ พ.ศ. 2566 เมื่อเวลาประมาณ 20.05 น. ด้วยโรคหัวใจล้มเหลว หลังจากรักษาตัวมาอย่างต่อเนื่องด้วยโรคไตวาย และหัวใจเต้นผิดจังหวะ โดยมีกำหนดรดน้ำศพในวันที่ 19 กุมภาพันธ์ พ.ศ. 2566 เวลา 14.00 น. ที่วัดพระพุทธไสยาสน์ (วัดพระนอน) ต. คลองกระแชง อ. เมือง จ. เพชรบุรี ส่วนพระพิธีธรรมสวดพระอภิธรรมในวันที่ 19 - 21 กุมภาพันธ์ พ.ศ. 2566 เวลา 18.30 หรือ 19.00 น. จากนั้นจะสวดพระอภิธรรมในวันที่ 22 กุมภาพันธ์ พ.ศ. 2566 เวลา 19.00 น. จนถึงวันที่ 27 กุมภาพันธ์ พ.ศ. 2566
งานการเมือง.
อดีตเคยเป็นพนักงานบัญชีที่ธนาคารกรุงไทย สาขาเพชรบุรี ต่อมาได้ทำงานการเมืองท้องถิ่นด้วยการเป็นสมาชิกสภาเทศบาล จนถึงนายกเทศมนตรีเมืองเพชรบุรี ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดเพชรบุรี และได้รับเลือกตั้งเป็นครั้งแรกใน พ.ศ. 2526 ได้รับเลือกเรื่อยมา จนถึง พ.ศ. 2539 ก่อนที่จะวางมือทางการเมืองระดับชาติ และกลับมาทำงานการเมืองท้องถิ่นอีกครั้ง จนได้รับเลือกเป็นนายกเทศมนตรีเมืองเพชรบุรียาวจนถึง 1 กุมภาพันธ์ พ.ศ. 2564 
ยุทธ อังกินันทน์ เคยเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกสุจินดา คราประยูร และเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลชวน หลีกภัย
สมาชิกสภาผู้แทนราษฎร.
ยุทธ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
วินัย เสนเนียม

วินัย เสนเนียม (22 สิงหาคม พ.ศ. 2501 – 20 ตุลาคม พ.ศ. 2552) อดีตสมาชิกสภาผู้แทนราษฎรจังหวัดสงขลา 6 สมัย สังกัดพรรคประชาธิปัตย์
ประวัติ.
วินัย เกิดเมื่อวันที่ 22 สิงหาคม พ.ศ. 2501 เป็นบุตรนายพวงแก้ว นางเริ่ม เสนเนียม มีพี่ชาย คือถาวร เสนเนียม ด้านครอบครัวสมรสกับแพทย์หญิงวนิดา เสนเนียม มีบุตร 2 คน
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)
งานการเมือง.
วินัย เริ่มเข้าสู่วงการการเมือง ด้วยการเป็นผู้ช่วยดำเนินงานสมาชิกสภาผู้แทนราษฎร และสมาชิกสภาเขต และประธานสภาเขตพญาไท ต่อมาลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 6 ครั้ง 
สมาชิกสภาผู้แทนราษฎร.
วินัย เสนเนียม ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ถึงแก่อนิจกรรม.
วินัย เสียชีวิตด้วยโรคมะเร็งลำไส้ เมื่อวันที่ 20 ตุลาคม พ.ศ. 2552 สิริอายุ 51 ปี มีพิธีพระราชทานเพลิงศพเมื่อวันที่ 31 ตุลาคม พ.ศ. 2552 ณ วัดหงษ์ประดิษฐาราม ตำบลคอหงส์ อำเภอหาดใหญ่ จังหวัดสงขลา
หลอดเลือดโป่งพอง

โรคหลอดเลือดโป่งพอง  เป็นภาวะที่ผนังหลอดเลือดโป่งออกมีเลือดเข้าไปบรรจุอยู่เฉพาะตำแหน่ง มาจากภาษากรีก "ἀνεύρυσμα" - aneurusma การพองออก ภาวะนี้มักพบได้ที่หลอดเลือดแดงที่ฐานของสมองบริเวณวงกลมวิลลิส (หลอดเลือดสมองโป่งพอง) และเอออร์ตาโป่งพองที่พบในหลอดเลือดแดงใหญ่ที่ขนส่งเลือดจากหัวใจห้องล่างซ้ายไปยังส่วนต่างๆ ของร่างกาย เมื่อขนาดของหลอดเลือดโป่งพองใหญ่ขึ้นจะมีความเสี่ยงจะแตกมากขึ้น ซึ่งทำให้เกิดการตกเลือดอย่างรุนแรงซึ่งถึงแก่ชีวิตได้ หลอดเลือดโป่งพองอาจถ่ายทอดทางพันธุกรรมหรืออาจเกิดจากโรคซึ่งเป็นผลทำให้ผนังหลอดเลือดอ่อนแอ
เสริมศักดิ์ การุญ

เสริมศักดิ์ การุญ (เกิด 23 กันยายน พ.ศ. 2486) อดีตรัฐมนตรีช่วยว่าการกระทรวงการคลัง อดีตรัฐมนตรีช่วยว่าการกระทรวงแรงงานและสวัสดิการสังคม และอดีตสมาชิกสภาผู้แทนราษฎรจังหวัดระยอง 7 สมัย
ประวัติ.
เสริมศักดิ์ เกิดเมื่อวันที่ 23 กันยายน พ.ศ. 2486 เป็นบุตรของนายอมร นางสายหยุด การุญ เข้าศึกษาระดับชั้นมัธยมศึกษาที่โรงเรียนวัดสุทธิวราราม และ ปริญญาตรี นิติศาสตรบัณฑิต จาก มหาวิทยาลัยรามคำแหง มีบุตรชาย ชื่อร้อยตรี กฤษฎา การุญ สมาชิกสภาผู้แทนราษฎรไทย ชุดที่ 22
ปี 2561 เขาและภริยา ประสบอุบัติเหตุรถยนต์เสียหลักพลิกคว่ำ ได้รับบาดเจ็บสาหัส
งานการเมือง.
เสริมศักดิ์ ลงรับสมัครเลือกตั้งสมาชิกสภาผู้แทนราษฎรจังหวัดระยอง และได้รับเลือกตั้งเป็นครั้งแรก ใน พ.ศ. 2526 ได้รับเลือกเรื่อยมา จนถึง พ.ศ. 2539 ก่อนที่จะได้รับเลือกเป็นสมาชิกสภาผู้แทนราษฎรแบบบัญชีรายชื่อ ในลำดับที่ 39 สังกัดพรรคไทยรักไทย ในพ.ศ. 2544 เป็นสมัยสุดท้าย และวางมือทางการเมืองในที่สุด 
เสริมศักดิ์ การุญ ได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลนายชวน หลีกภัย และเป็นรัฐมนตรีช่วยว่าการกระทรวงการคลัง ในรัฐบาลนายบรรหาร ศิลปอาชา
ในปี 2561 เขาได้เข้าร่วมงานกับพรรคภูมิใจไทย 
สมาชิกสภาผู้แทนราษฎร.
เสริมศักดิ์ การุญ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
รางวัลและเกียรติยศ.
เสริมศักดิ์ การุญ ได้รับพระราชทานยศนายกองเอกแห่งกองอาสารักษาดินแดนเป็น นายกองเอก เสริมศักดิ์ การุญ เมื่อ พ.ศ. 2547
เอนก ทับสุวรรณ

เอนก ทับสุวรรณ (เกิด 1 มกราคม พ.ศ. 2480) อดีตกรรมการสภาที่ปรึกษาพรรคประชาธิปัตย์ อดีตรัฐมนตรีช่วยว่าการกระทรวงคมนาคม อดีตรัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดสมุทรสาคร
ประวัติ.
เอนก ทับสุวรรณ เกิดเมื่อวันที่ 1 มกราคม พ.ศ. 2480 ที่ตำบลท่าฉลอม จังหวัดสมุทรสาคร อำเภอเมืองสมุทรสาคร จบการศึกษาชั้นมัธยมศึกษาจากโรงเรียนสมุทรสาครวิทยาลัย สมรสกับนางทัศนีย์ ทับสุวรรณ มีบุตร 3 คน คนหนึ่งเป็นนักการเมือง คือ นายครรชิต ทับสุวรรณ
การทำงาน.
เอนก ทับสุวรรณ เป็นสมาชิกสภาผู้แทนราษฎรจังหวัดสมุทรสาคร 7 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และได้รับเลือกตั้งต่อเนื่องอีกหลายสมัยโดยไม่เคยย้ายสังกัดพรรคการเมือง เคยได้รับแต่งตั้งเป็นรองหัวหน้าพรรคประชาธิปัตย์ ในระหว่างปี พ.ศ. 2530 ถึงปี พ.ศ. 2540 และเป็นที่ปรึกษาพรรคประชาธิปัตย์ ตั้งแต่ปี พ.ศ. 2540 เป็นต้นมา
เอนก ทับสุวรรณ เคยเป็นสมาชิกสภาปฏิรูปการปกครองแผ่นดิน ในปี พ.ศ. 2520 เป็นเลขานุการรัฐมนตรีว่าการกระทรวงสาธารณสุข ในปี พ.ศ. 2526 เป็นรองเลขาธิการนายกรัฐมนตรี ในปี พ.ศ. 2529 และได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2531 ต่อมาในปี พ.ศ. 2533 ถูกปรับไปเป็นรัฐมนตรีช่วยว่าการกระทรวงสาธารณสุข ในรัฐบาลของพลเอก ชาติชาย ชุณหะวัณ
ต่อจากนั้นในรัฐบาลนายชวน หลีกภัย เขาได้รับแต่งตั้งเป็นรัฐมนตรีช่วยว่าการกระทรวงสาธารณสุขเป็นสมัยที่ 2 และต่อมาจึงปรับไปดำรงตำแหน่งรัฐมนตรีช่วยว่าการกระทรวงคมนาคม
พงศกร เมตตาริกานนท์

พงศกร เมตตาริกานนท์ (เกิด 25 กุมภาพันธ์ พ.ศ. 2535) ชื่อเล่น เต้ย เป็นนักแสดงชาวไทย ส่วนมากแสดงละครให้กับทางสถานีวิทยุโทรทัศน์ไทยทีวีสีช่อง 3 ซึ่งกับทางช่อง 3 นั้นคือสัญญาใจ มีผลงานที่เป็นที่รู้จักจากละครเรื่อง "คุณชายรัชชานนท์", "บางระจัน", "ซ่อนรักกามเทพ", "พันท้ายนรสิงห์"
ประวัติ.
พงศกร เมตตาริกานนท์ เกิดที่จังหวัดอำนาจเจริญ (ขณะนั้นคืออำเภออำนาจเจริญ จังหวัดอุบลราชธานี) เป็นบุตรคนโตจากทั้งหมดสามคนของพิชาญ ลี้ประกอบบุญ กับอุศนา เมตตาริกานนท์ ครอบครัวเป็นเจ้าของโรงสีข้าว มีน้องสองคนคืออรอุมา (ชื่อเล่น ตวง) และธนาต์ (ชื่อเล่น ตัง) ตามลำดับ ทั้งนี้เขาเป็นหลานของธนา เมตตาริกานนท์ อดีตรองประธานสภาผู้แทนราษฎร
เขาสำเร็จการศึกษาระดับประถมศึกษาจากโรงเรียนอนุบาลอำนาจเจริญ, ระดับมัธยมศึกษาจากโรงเรียนอำนาจเจริญ และปริญญาตรีจากคณะนิเทศศาสตร์ มหาวิทยาลัยกรุงเทพ ภาควิชาโฆษณา
เต้ย พงศกรเริ่มต้นเข้าสู่วงการบันเทิงโดยเข้าร่วมการประกวดโครงการ "The ldol Project 2" เมื่อปี พ.ศ. 2554 ซึ่งเป็นการประกวดหาพระเอก-นางเอกหน้าใหม่ของช่อง 3 ซึ่งสามารถคว้าตำแหน่ง "Top of The Idol" โดยปัจจุบัน เขาเป็นนักแสดงในสังกัดบริษัทออลสตาร์เอนเตอร์เทนเมนต์
อุดมศักดิ์ ทั่งทอง

อุดมศักดิ์ ทั่งทอง (4 สิงหาคม พ.ศ. 2472 - 25 มกราคม พ.ศ. 2554) เป็นอดีตรัฐมนตรีใน 5 รัฐบาล เคยดำรงตำแหน่งรัฐมนตรีช่วยว่าการกระทรวง 3 กระทรวง ได้แก่ กระทรวงเกษตรและสหกรณ์ กระทรวงอุตสาหกรรม และกระทรวงวิทยาศาสตร์ เทคโนโลยีและสิ่งแวดล้อม เป็นอดีตสมาชิกสภาผู้แทนราษฎรจังหวัดประจวบคีรีขันธ์ 11 สมัย และอดีตรองหัวหน้าพรรคชาติไทย
ประวัติ.
อุดมศักดิ์ ทั่งทอง เกิดเมื่อวันที่ 4 สิงหาคม พ.ศ. 2472 เป็นบุตรของนายพรหม และนางช้อย ทั่งทอง สำเร็จการศึกษา ระดับมัธยมศึกษาชั้นปีที่ 8 จากโรงเรียนประจวบวิทยาลัย
อุดมศักดิ์ ทั่งทอง สมรสครั้งแรกกับนางสุนันท์ ทั่งทอง มีบุตร-ธิดารวม 5คน
1. นางอวยพร คีรีวิเชียร
2. นางสาวเอื้อมพร ทั่งทอง
3. พลตำรวจโท พนมศักดิ์ ทั่งทอง
4. นางสาวศุลีพร ทั่งทอง
5. พลตำรวจตรี ทนงศักดิ์ ทั่งทอง
อุดมศักดิ์ ทั่งทอง สมรสครั้งที่สองกับนางเบญจพร ทั่งทอง มีบุตร 1 คน
1. นายเกียรติศักดิ์ ทั่งทอง
อุดมศักดิ์ ทั่งทอง ประกอบอาชีพทำสวน ทำไร่ในพื้นที่อำเภอทับสะแก เขายังเป็นเจ้าของกิจการโรงเลื่อย และเคยรับราชการครูอีกด้วย
งานการเมือง.
อุดมศักดิ์ ลงเลือกตั้งสมาชิกสภาผู้แทนราษฎรครั้งแรกใน พ.ศ. 2512 สังกัดพรรคสหประชาไทย และได้รับเลือกต่อกันรวม 11 ครั้ง เขาสังกัดพรรคชาติไทยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 และได้รับเลือกในนามพรรคชาติไทยติดต่อกัน 6 สมัย ร่วมกับสำเภา ประจวบเหมาะ และ วิเศษ ใจใหญ่ กระทั่งเขาลาออกจากพรรคในปี พ.ศ. 2539 และย้ายไปสังกัดพรรคความหวังใหม่
อุดมศักดิ์ ได้รับแต่งตั้งเป็นรัฐมนตรีครั้งแรกในรัฐบาลพลเอกชาติชาย ชุณหะวัณ เป็นรัฐมนตรีช่วยว่าการกระทรวงเกษตรและสหกรณ์ (ครม.45, 46) เป็นรัฐมนตรีช่วยว่าการกระทรวงอุตสาหกรรม ในรัฐบาลพลเอกสุจินดา คราประยูร ต่อมาได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายบรรหาร ศิลปอาชา และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชวลิต ยงใจยุทธ
อุดมศักดิ์ ได้รับการขนานนามว่าเป็น "บ้านใหญ่ทับสะแก" และ "เจ้าพ่อ" แต่เขาปฎิเสธและกล่าวว่าตนเป็น "เจ้าพ่อโต๊ะจีน" เนื่องจากมีคนมาร่วมงานวันเกิดเป็นจำนวนมากเสมอ
สมาชิกสภาผู้แทนราษฎร.
อุดมศักดิ์ ทั่งทอง ได้รับการเลือกตั้งเป็นสมาชิกสภาผู้แทนราษฎรทั้งหมด 11 สมัย คือ
ถึงแก่อนิจกรรม.
อุดมศักดิ์ ทั่งทอง เสียชีวิตด้วยโรคตับ เมื่อวันที่ 25 มกราคม พ.ศ. 2554 สิริอายุรวม 81 ปี มีพิธีพระราชทานเพลิงศพเมื่อวันที่ 30 มกราคม พ.ศ. 2554 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เตือนใจ นุอุปละ

เตือนใจ นุอุปละ (เกิด
14 สิงหาคม พ.ศ. 2487) อดีตกรรมการสภาที่ปรึกษาพรรคประชาธิปัตย์ เป็นอดีตรัฐมนตรีช่วยว่าการกระทรวงสาธารณสุข ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดอุดรธานี
ประวัติ.
เตือนใจ นุอุปละ เกิดเมื่อวันที่ 14 สิงหาคม พ.ศ. 2487 เป็นบุตรของนายพันธ์ทอง กับนางมาลี นุอุปละ จบการศึกษาชั้นมัธยมศึกษาจากโรงเรียนสตรีราชินูทิศ จังหวัดอุดรธานี และโรงเรียนอุดรพิทยานุกูล สำเร็จการศึกษาระดับปริญญาตรี จากวิทยาลัยพยาบาลสภากาชาดไทย
การทำงาน.
เตือนใจ นุอุปละ เป็นสมาชิกสภาผู้แทนราษฎรจังหวัดอุดรธานี 3 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคประชาธิปัตย์ และได้รับเลือกตั้งต่อเนื่องอีก 2 สมัย ในปี พ.ศ. 2531 และ เดือนกันยายน พ.ศ. 2535
เตือนใจ นุอุปละ เคยเป็นเลขานุการรัฐมนตรีว่าการกระทรวงสาธารณสุข ในปี พ.ศ. 2531 เป็นรองเลขาธิการนายกรัฐมนตรีฝ่ายการเมือง ปี พ.ศ. 2535 และได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย และเป็นที่ปรึกษารัฐมนตรีช่วยว่าการกระทรวงสาธารณสุข ปี พ.ศ. 2538 
ในการเลือกตั้ง พ.ศ. 2544 และ 2548 เธอลงสมัครรับเลือกตั้งสมาชิกสภาผู้แทนราษฎรจังหวัดอุดรธานี เขตเลือกตั้งที่ 1 แต่ไม่ได้รับเลือกตั้ง โดยแพ้ให้กับศราวุธ เพชรพนมพร จากพรรคชาติพัฒนา และในปี พ.ศ. 2554 เธอได้ลงสมัครรับเลือกตั้งในระบบบัญชีรายชื่อ ลำดับที่ 99 สังกัดพรรคประชาธิปัตย์ แต่ไม่ได้รับเลือกตั้ง
ในปี 2562 เตือนใจยังคงสนับสนุนงานการเมืองและการช่วยหาเสียงให้กับพรรคประชาธิปัตย์
วัชรินทร์ เกตะวันดี

วัชรินทร์ เกตะวันดี อดีตรัฐมนตรีช่วยว่าการกระทรวงสาธารณสุข ในรัฐบาลพลเอกเปรม ติณสูลานนท์ อดีตสมาชิกสภาผู้แทนราษฎรจังหวัดเลย 5 สมัย อดีตกรรมการที่ปรึกษาพรรคประชาธิปัตย์
ประวัติ.
นายวัชรินทร์ เกตะวันดี เกิดเมื่อวันที่ 5 พฤษภาคม พ.ศ. 2475 ภูมิลําเนาเกิดที่บ้านปากหมาก ตําบลศรีสองรัก อําเภอเมือง จังหวัดเลย เป็นบุตรของนายเครื่อง กับ นางสงค์ เกตะวันดี จบการศึกษาชั้นมัธยมศึกษาจากโรงเรียนเลยพิทยาคม สำเร็จการศึกษาระดับปริญญาตรี จากมหาวิทยาลัยศรีนครินทรวิโรฒ และระดับปริญญาโทสาขาบริหารการศึกษา จากมหาวิทยาลัยมอนทรีออล
วัชรินทร์ สมรสกับ นางสุจิตรา เกตะวันดี มีธิดา 3 คน
วัชรินทร์ เกตะวันดี เสียชีวิตด้วยโรคมะเร็ง เมื่อวันที่ 7 กรกฎาคม พ.ศ. 2557 สิริอายุรวม 82 ปี มีพิธีพระราชทานเพลิงศพเมื่อวันที่ 16 กรกฎาคม พ.ศ. 2557 ณ วัดชลประทานรังสฤษดิ์ อำเภอปากเกร็ด จังหวัดนนทบุรี
การทำงาน.
วัชรินทร์ เริ่มทำงานเป็นข้าราชการครูด้วยการดำรงตำแหน่งครูช่วยราชการแผนกศึกษาธิการจังหวัดเลย ในช่วง พ.ศ. 2494 ถึง พ.ศ. 2501 จากนั้นย้ายมาทำงานที่โรงเรียนวัดคลองเตย
หลังจากนั้นได้เข้าทำงานประจำแผนกโรงเรียน กองการประถมศึกษา กรมสามัญศึกษา ต่อมาดำรงตำแหน่งเป็นครูโท หัวหน้าหมวดวิชาภาษาอังกฤษ ที่โรงเรียนทุ่งมหาเมฆ และดำรงตำแหน่งเป็นวิทยากรวางแผนการศึกษา กรมสามัญศึกษา ก่อนที่จะลาออกจากราชการเพื่อมาลงสมัครสมาชิกสภาผู้แทนราษฎร ใน พ.ศ. 2517
งานการเมือง.
นายวัชรินทร์ เกตะวันดี เป็นสมาชิกสภาผู้แทนราษฎรจังหวัดเลย 5 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และได้รับเลือกตั้งต่อเนื่องอีก 4 สมัย ในปี พ.ศ. 2526 พ.ศ. 2529 และ พ.ศ. 2535 (2 สมัย)
นายวัชรินทร์ เกตะวันดี เคยเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 18 มีบทาทในการสนับสนุนการจัดตั้งมหาวิทยาลัยราชภัฏศรีสะเกษ เป็นผู้ช่วยเลขานุการรัฐมนตรีว่าการกระทรวงศึกษาธิการ และเป็นที่ปรึกษานายกรัฐมนตรี และได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลพลเอกเปรม ติณสูลานนท์ ในปี พ.ศ. 2529
ในการเลือกตั้ง พ.ศ. 2544 ลงสมัครรับเลือกตั้งในระบบบัญชีรายชื่อ ลำดับที่ 81 แต่ไม่ได้รับเลือกตั้ง และในปี พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 78 สังกัดพรรคประชาธิปัตย์ แต่ไม่ได้รับเลือกตั้ง
วัชรินทร์ เกตะวันดี ประกอบกิจการเหมืองแร่ โดยได้รับใบอนุญาตประทานบัตร ในเขตอำเภอเมืองเลย จังหวัดเลย